Անշարժ համառություն դրսևորողներից մեկն էլ Երևանի փոխքաղաքապետ, Տարոն Մարգարյանի մտքերի կրկնօրինակող Կամո Արեյանն է: Սա գտնում է, որ Արամ Մանուկյանի արձանի նախագիծն ընդունվել է բոլոր չափանիշերին համապատասխան: «Արձանի կառուցման համար քաղաքապետի կարգադրությամբ ձևավորվել է մրցութային մասնագիտական հանձնաժողով` ոչ միայն արվեստագետներից, ճարտարապետներից կազմված, եղել են նաև այլ գործիչներ, անցկացվել է մրցույթ, և հանձնաժողովը մրցույթի արդյունքներով ընդունել է Դավիթ Մինասյանի նախագիծը: Վերջ»,- հայտարարում է Արեյանը այն խորին համոզմամբ, թե իր «վերջ»-ը Աստծո պատվիրանին հավասարազոր մի խոսք է: Իսկ երբ նույն Արեյանին հարցնում են, թե արձանն անձամբ իր սրտով է, նա պատասխանում է. «Սրտիս կարդիոգրաման ձեռիդ ա՞, անընդհատ սրտից ես խոսում»: